આસિસ્ટન્ટ પ્રોફેસર કક્કરે જણાવ્યું કે, “DGP શિવાનંદ ઝાએ કરેલા કેટલાક ફેરફારોના કારણે છેલ્લા એક વર્ષમાં સ્થિતિમાં સુધારો થયો છે. તેમ છતાં પોલીસફોર્સનું સ્ટ્રેસ લેવલ ઘટાડવા માટે હજુ વધુ પ્રયાસ કરવા પડશે. વધુ પડતી બંદોબસ્તની ડ્યુટીના કારણે સ્ટ્રેસનું પ્રમાણ વધે છે.” સર્વે દરમિયાન પોલીસકર્મીઓએ જીવનધોરણ, સામાજિક સંબંધો, જોબ સંતુષ્ટી, જોબ પ્રોફાઈલ અને ઓર્ગેનાઈઝેશનલ સમસ્યા અંગેના પ્રશ્નોના જવાબ આપ્યા હતા. સ્ટડીમાં ખુલ્યું કે, પોલીસો માનસિક રીતે સ્વસ્થ છે પરંતુ વધુ પડતાં શારીરિક શ્રમના કારણે સ્વભાવ ચીડિયો થઈ ગયો છે.